John Baptist Li Suguang

John Baptist Li Suguang (født 1964) er kinesisk katolsk koadjutorbiskop av Nanchang i provinsen Jiangxi. Han ble bispeviet der den 31. oktober 2010 med pavelig approbasjon og med den kinesiske regjerings godkjenning.
Bakgrunn
Prest
Li Suguang studerte ved det biskoppelige presteseminar i Beijing og ble presteviet i 1992. Han virket så som sjelesørger i Shanxi, så i Indre Mongolia, og deretter i Nanchang. Der ble han etterhvert utnevnt til generalvikar, og ble enstemmig nominert til bispekandidat i juli 2009. 

Bispenominasjon: Bispedømmet Nanchang omfatter territorielt også et undergrunnsbispedømme, Yujiang, som ledes av biskop Thomas Zeng Jingmu (født i 1920). Men det «offisielle» bispedømme Nanchang (også rett og slett kalt Jiangxi) er et resultat av en regjeringsinitiert eller i det minste regjeringsgodkjent sammenslåing av de «tidligere» bispedømmer Nanchang, Yujiang og tre andre kirkelige territorielle jurisdiksjoner i provinsen i 1985. Alt i alt (i den «åpne» kirke og i «undergrunns»kirken) er det sammenlagt 100.000 katolikker, med omtrent like mange prester – rundt 40 hver – tilknyttet hver gren av det kirkelige fellesskap. Katolsk misjon i provinsen går tilbake til jesuitten Matteo Ricci, som kom dit i 1595.

Koadjutorbiskop av Nanchang
Den 31. oktober 2010 ble han med tilsutning fra både pave Benedikt XVI og den kinesiske regjering bispeviet. Ordinasjonsmessen av koadjutormessen ble presidert av biskop Joseph Li Shan av Beijing (som var medstudent av biskop Li under presteutdannelsen), sammen med biskopene Joseph Shen Bin av Haimen, Joseph Zhao Fengchang av Liaocheng (Yanggu) og den aldrende (da 89 år gamle) biskop John Wu Shizhen, ordinarius av Nanchang.

Biskop av Nanchang
Den 25. august 2014	etterfulgte han den da avdøde John Wu Shizhen som ordinarie biskop av Nanchang.

I mai 2024 besøkte biskopene Li Shan av Beijing, Li Suguang (av Nanchang) og Luo Xuegang (av Suifu) Stockholm, der de koncebrerte messen med kardinal Arborelius, og etterpå gav en presentasjon til de troende om kirkens virke i Kina. Senere ble det kjent i Sverige at de tre tilhørte organisasjonen for det regjeringsstøttede kinesiske katolske bispekollegium, som ikke er anerkjent av Vatikanet. Da noen klaget over dette til kardinalen, sa Arborelius at den apostoliske nuntius hadde støttet og godkjent besøket.collegeofcardinalsreport.com: Anders Arborelius, lest 2025-05-17

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Kardinal Antonio Riberi (1897-1967) *1934
 Kardinal Ignatius Pi Shushi (1897-1978) *1949
 Biskop Joseph Zong Huaide (1917-1997) *1958Kinesiske patriotiske katolske forening, ikke i union med Den hellige stol, bzhongd
 Biskop Thomas Zhao Fengwu (1920-2005) *1993
 Biskop John Fang Xingyao (1953-) *1997
 Biskop Joseph Li Shan  (1965-) *2007
 Biskop John Baptist Li Suguang (1964-) *2010lisug, lest 2. februar 2024

Referanser

Kategori:Personer fra Shanxi
Kategori:Kinesiske katolske biskoper
Kategori:Linjen Rebiba
Kategori:Fødsler i 1964